Kermis.nu - Kermis in Vaassen oktober 2018
Kermis Vaassen 2018 - Najaarskermis Diesel-Barn Klær-Bukser & jeans Billig, Diesel-Barn Klær-Bukser & jeans Nettbutikk, Nye Varer Promotion
Barn Klær Diesel PALKU - Chinos - black,diesel skoter,diesel skoda fabia,Kjøp 2018 Nissan Sentra for sale serving Burlington, Cherry Hill, Moorestown, Turnersville, Maple Shade, NJ 3N1AB7AP5JY320556 - Woodbury Nissan.
Stock # N320556
2018 Nissan Sentra SR Sedan | 3 Miles Kenwood Vineyards Yulupa by Kenwood Vineyards Snooth | Snooth Eats | The Cellar by Snooth
Kenwood Vineyards Yulupa »
Kenwood Vineyards Yulupa Add winemaker's notes Vintages
Food Pairings for Kenwood Vineyards Yulupa November | 2011 | Gemeenskap vir Christelike Meditasie
Die Lig was aan die kom
Posted by Johan on November 30, 2011
Hierdie loodglaswerk van He-Qi is die Chinese uitbeelding van die geboorte van Jesus deur He Qi. Dit is in die Dushu Lake kerk, Suzhou (Singapoer).
Lukas 2:10-14 Toe sê die engel vir hulle: “Moenie bang wees nie, want kyk, ek bring vir julle ’n goeie tyding van groot blydskap wat vir die hele volk bestem is. Vandag is daar vir julle in die stad van Dawid die Verlosser gebore, Christus die Here! En dit is vir julle die teken: julle sal ’n kindjie vind wat in doeke toegedraai is en in ’n krip lê.” Skielik was daar saam met die engel ’n menigte engele uit die hemel wat God prys en sê: “Eer aan God in die hoogste hemel, en vrede op aarde vir die mense in wie Hy
In die donker van hierdie wêreld val ŉ Ster in die skoot van ŉ jong meisie. Die wêreld is gebroke – die meisie in pienk, suiwer en rein. Die gesiglose boodskapper sing die vreugdelied terwyl selfs die skepping verwonder kyk, deels na die Christuskind, deels na die boodskapper. Die vader se lantern wil graag lig werp op die gebeure. Hy is steeds verwonderd oor die vreemdheid in sy eie lewe. Die Ster se lig verlig egter selfs sy lantern se lig. Verwonderd staar die herders na die hemel, terwyl die Christus-kind reeds op aarde is. (Dalk ŉ vermaning aan ons wat so graag staar en soek na antwoorde, raad en leiding terwyl dit reeds hierby ons aanwesig is).
In Sy handjies hou Hy die vrug van Eden, ongeskonde. Hierdie keer sal dit nie deur die mens verorber word nie. Hy bring heling en herstel in die gebrokenheid. Sy lig verlig die duisternis. Daar is hoop, lig, lewe en liefde. Kyk Maria “die moeder van God” na my? Vra sy dalk van my om nie te begryp, maar aan te gryp!
Mag jy ŉ geseënde Kersfees beleef. Bly getrou met jou tyd van stilte ook deur die Kersseisoen.
Die kuns van biddende lees: Jona en die vis Jona 1—2
Posted by Johan on November 16, 2011
Die Chinese Christen kunstenaar He-Qi (uitgespreek Hoo-Chee) gebruik graag Chinese simboliek in sy kuns. Hy poog om daarmee die Christelike geloof op ŉ bevatlike manier vir sy Chinese leser bekend te stel. Hy moes destyds Mao Tse Tung teken http://en.wikipedia.org/wiki/Mao_Zedong . Hierdie sketse het oral Mao uitgebeeld en die Sosialisme verkondig. He-Qi kom egter op ŉ kopie van Raphael se Madonna en kind af en dit inspireer hom om Bybelse verhale op doek te begin vas lê. Mao het natuurlik self besef om jou boodskap aan landelike mense oor te dra, is stories die beste manier van doen. He-Qi, wat self onder die diktatuur gely het, erken egter dat dit ŉ briljante strategie was en pas dit dan ook toe op sy eie kuns en spesifiek sy moderne ikonografie.
In die 17de en 18de eeu was die missionêre strategie van sendelinge om die Christelike geloof in die Westerse moderne uitvindsels te verpak en daarmee saam rys aan die Chinese uit de deel. Hulle was van oortuiging dat die Westerse beskawing sou die Chinese aangryp om meer oor die geloof te wil leer. Die rys het hulle wel aangegryp, maar nie werklik die geloof nie. He-Qi poog om deur sy kuns van die foute uit die verlede te korrigeer.
In hierdie kunswerk van Jona, is die vis bv ŉ groot Chinese karp. Ons kan dalk meer begrip ontwikkel vir Afrika-kuns wat die Christus-kind saam met Josef en Maria as swart Afrikane uitbeeld. Met kuns kan ons dalk meer vermag as net ons kospakkies om geloof in mense se harte te vestig.
Terug by Jona en die vis:
Die matrose is besig om Jona te “offer”. Let op hoe vorm Jona en die skuit ŉ eenheid. Jona is hulle redding, want inderdaad kalmeer die see wanneer hy oorboord gegooi word. Hier is al klaar ŉ magdom teologiese waarhede ingebed in die kunswerk. Dink maar aan Jona as profesie vir Christus se koms na die wêreld: Hoe hy Homself gee en die Kerk, Sy liggaam, die skuit word wat deur die wêreld vaar om mense op te pik uit die see van chaos. Kyk hoe word God geskets: Hy omraam die gebeure. Hy is bewus van alles wat gebeur. Alles gebeur bykans binne Hom. Sy hand is die son. Die Skeppergod, Wie ons meen onbewus is van wat gebeur (Sy oë is toe,) se lig val oor die verhaal.
Leave a comment Posted in Uncategorized Tagged Chinese, Jona, Mao
Posted by Johan on November 9, 2011
Wanneer Jesus bid, slaap die dissipels (Luk 22:45). He-Qi vertel die verhaal op ŉ besondere manier. Jesus bid terwyl hulle slaap, maar hulle is tog ook deel van sy gebed. Let weer op hoe vloei die lyne van die figure in mekaar. Die dissipel op die voorgrond is deursigtig sodat Jesus in hom gesien kan word. Is dit Jesus se skaduwee wat oor almal val? Lukas vertel dat ŉ Engel gekom het om Hom te versterk. Dit sien ons in die lig wat oor Jesus val, maar ook oor die dissipels.
Matteus 26:36 e.v. vertel dat dit Petrus en die twee seuns van Sebedeus, Jakobus en Johannes, was wat saam met Hom gaan bid het. Hy sien egter hulle slaap en vermaan hulle om te bid dat hulle nie in versoeking kom nie. Was dit dalk die gebed wat Hy ook vir hulle en deur hulle gebid het omdat hulle nie meer kon nie? “Waak en bid, sodat julle nie in versoeking kom nie. Die gees is gewillig, maar die vlees is swak.” Paulus leer ons dit in Romeine 8:26 “Die Gees staan ons ook in ons swakheid by: ons weet nie wat en hoe ons behoort te bid nie, maar die Gees self pleit vir ons met versugtinge wat nie met woorde gesê word nie.”
Jesus en die dissipels is kaalvoet. Hier is dus weer ŉ ontmoeting met die Vader. Jesus se oog is op ons gerig wat met die “teks” besig is. He-Qi, die skrywer van die ikon, vertel op ŉ besondere manier dat Christus van ons swakhede bewus is. Ons mislukkings, selfs wanneer ons Christus teleurstel, plaas ons nie buite Sy lig nie, dit neem Hom ook nie van ons weg nie. In teendeel, Hy bly steeds vir ons intree. Hy bly steeds die ontmoeting met die Vader bemiddel. Sy oog bly steeds op ons gerig.
Die ikon spreek van eenheid tussen die dissipels en Jesus. Die kerk is steeds een in haar gebrokenheid, maar Christus bly verbonde aan hierdie gebroke kerk op aarde. Mag dit vir jou in jou gebrokenheid ŉ troos wees dat Christus aanhou om vir jou intree. Dit is vir my die waarde van stilte, om te kan weet dat wanneer ek nie meer kan bid (of wil bid) nie, tree die Gees van Christus vir my in met woorde wat nie uitgespreek kan word nie.
Leave a comment Posted in Uncategorized Tagged Getsemane, Matteus, Sebedeus